Sundhedspolitik og grøn omstilling var blandt emnerne, der blev diskuteret tirsdag, da TV2 Nord havde inviteret de nordjyske folketingsmedlemmer til debat. TV2 Nords vært Ingrid Buch og journalist Mette Kristensen styrede showet - og du kan se udsendelsen her. Traditionen tro På åbningsdagen ankom Dronningen traditionen tro til Christiansborg. Bertel Haarder (V) kunne som folketingets længst siddende medlem ringe med klokken, og erklære Folketingsåret skudt i gang. I sin åbningstale roste statsminster Lars Løkke Rasmussen (V) et nordjysk initiativ fra sundhedsvæsnet, som han vil have udbrædt til hele landet. Se klippet med statsministerens ros til nordjysk initiativ Dagen startede tidligt for det nordjyske folketingsmedlem Bjarne Laustsen (S). Klokken 06.30 var han i fuld gang med forberedelserne til dagens debatter i både radio og tv. Så kaffe skulle der til. - Selv på en åbningsdag, så må vi selv lave kaffen. Men det kan man også, når man er smed jo, siger Bjarne Laustsen. Kom med bag kulissen hos Bjarne Laustsen på åbningsdagen

Opsummering:
Det nye folketingsår er skudt i gang, og politikerne er trukket i arbejdstøjet. TV2 Nord inviterede til debat om politik, der vedrører Nordjylland.